
Parlamentul  României

Camera  Deputaţilor
Comisia pentru sănătate  şi familie
                     Nr. 28/ 59 /5 martie 2009                                      

BIROULUI PERMANENT 

AL

CAMEREI DEPUTAŢILOR,

   Vă înaintăm raportul asupra propunerii legislative pentru înfiinţarea, organizarea şi funcţionarea Colegiului Medicilor de Familie din România (PLx 529/2008), respinsă de Senat în şedinţa din 30 iunie 2008 în calitate de primă Cameră sesizată, şi  trimisă comisiei  pentru examinare, în fond, cu adresa  nr.PLx 529 din 8 septembrie 2008, Camera Deputaţilor fiind Cameră decizională.

La întocmirea raportului, comisia a avut în vedere avizul Consiliului Legislativ nr. 402/07.04.2008, punctul de vedere al Guvernului înregistrat la Senat sub nr. L330/23.05.2008 şi avizul Comisiei juridice, de disciplină şi imunităţi Plx 529 din 27 ianuarie 2009.

În raport de obiectul şi conţinutul său, propunerea legislativă  face parte din categoria legilor ordinare în conformitate cu prevederile articolului 73 din Constituţia României, republicată.

PREŞEDINTE,

RODICA NASSAR

Parlamentul  României

Camera  Deputaţilor
Comisia pentru sănătate  şi familie
                             Nr. 28/ 59/5 martie 2009        
Raport

asupra propunerii legislative pentru înfiinţarea, organizarea şi funcţionarea Colegiului Medicilor de Familie din România 

(PLx 529/2008)


 1. Cu adresa nr. Plx 529 din 8 septembrie 2008 Comisia pentru sănătate şi familie a fost sesizată cu dezbaterea propunerii legislative pentru înfiinţarea, organizarea şi funcţionarea Colegiului Medicilor de Familie din România (PLx 529/2008), respinsă de Senat în şedinţa din 30 iunie 2008, în calitate de primă Cameră sesizată.

La întocmirea raportului, comisia a avut în vedere avizul Consiliului Legislativ nr. 402/07.04.2008, punctul de vedere al Guvernului înregistrat la Senat sub nr. L330/23.05.2008 şi avizul Comisiei juridice, de disciplină şi imunităţi Plx 529 din 27 ianuarie 2009.

 2. În raport de obiectul şi conţinutul său, propunerea legislativă  face parte din categoria legilor ordinare în conformitate cu prevederile articolului 73 din Constituţia României, republicată. Prin propunerea legislativă menţionată, iniţiatorii doreau înfiinţarea, organizarea şi funcţionarea Colegiului Medicilor de Familie din România, invocând modelul din ţări ale Uniunii Europene fără a identifica însă reglementarea în cadrul legislaţiei comunitare.  Propunerea este similară sub aspectul redactării şi sistematizării cu prevederile Cap III din cadrul Titlului XII din Legea nr. 95/2006 privind reforma în domeniul sănătăţii.

3. Comisia pentru sănătate şi familie a dezbătut propunerea legislativă menţionată în şedinţa din 3 martie 2009. La şedinţa comisiei au participat 19 deputaţi din cei 19 membri ai comisiei. Raportul comisiei a fost adoptat cu unanimitate de voturi.


4. În urma dezbaterilor, Comisia pentru sănătate şi familie propune plenului Camerei Deputaţilor respingerea propunerii legislative pentru înfiinţarea, organizarea şi funcţionarea Colegiului Medicilor de Familie din România      (PLx 529/2008). Comisia a constatat în analiza propunerii legislative că activităţile desfăşurate de medicul de familie aparţin profesiei de medic iar profesia de medic este o profesie reglementată conform obligaţiilor pe care România şi le-a asumat în vedere aderării la Uniunea Europeană. Regulile profesiei medicale şi normele de deontologie medicală trebuie să aibă caracter şi aplicabilitate unitară la nivelul unei ţări. S-a constatat de asemenea că anumite disfuncţionalităţi  nu pot justifica o reglementare specială şi nu se poate admite constituirea unor instituţii de drept public în interesul unor categorii profesionale.
PREŞEDINTE,

RODICA NASSAR

